**Thomas Koch** (s. 17. elokuuta 1983 Klagenfurt, Itävalta) on itävaltalainen uransa lopettanut jääkiekkoilija.

Ura
---

### Seuraura

Koch EC Salzburgin paidassa kaudella 2009–2010.
Koch aloitti uransa kotikaupunkinsa joukkueessa Klagenfurter AC:ssa. Hän debytoi miesten peleissä jo 16-vuotiaana kaudella 1999–2000. Tuolloin Koch pelasi Interligassa ja Itävallan pääsarjassa yhteensä 24 ottelua tehopistein 1+0=1. Hän voitti kauden päätteeksi Itävallan-mestaruuden.

Varsinaisella tulokaskaudellaan 2000–2001 Koch teki vain 17-vuotiaana 49 runkosarjaottelussa tehot 15+34=49 ja hän oli Klagenfurtin viidenneksi paras pistemies. Koch oli Itävallan liigan pistepörssin yhdeksästoista Kapfenberger SV:n Radek Ťoupalin kanssa. Hän voitti taas keväällä 2001 Itävallan-mestaruuden. Kaudella 2002–2003 Koch teki tehot 18+32=50 ja oli Klagenfurtin kolmanneksi paras pistemies. Kaudella 2003–2004 Kochin yhden kauden piste-ennätys kasvoi yhdellä pisteellä, kun hän teki 47 ottelussa tehot 22+29=51. Koch oli pistepörssivoittaja Anthony Iobin jälkeen Klagenfurtin toiseksi paras pistemies ja sijoittui liigan pistepörssissä neljänneksi. Koch voitti keväällä 2004 kolmannen Itävallan-mestaruutensa. Hän oli pudotuspelien syöttöpörssin voittaja viidellä syötöllään.

Koch siirtyi kaudeksi 2004–2005 ulkomaille ja Ruotsin Elitserienin Luleå HF:ään. Ensimmäinen kausi siellä toi 50 ottelussa tehot 9+8=17 ja toisella kaudellaan 2005–2006 hän teki 16 pistettä. Koch palasi kaudeksi 2006–2007 kotimaahansa ja siirtyi EC Salzburgin joukkueeseen. Hän teki 50 ottelussa tehot yhden kauden piste-ennätyksensä 30+46=76. Hän oli Salzburgin paras pistemies ja Erste Bank Eishockey Ligan pistepörssin viides Villacher SV:n Dany Bousquetin ja Vienna Capitalsin Oliver Setzingerin kanssa. Koch voitti liigan tehotilaston lukemalla +34 ja keväällä 2007 Itävallan-mestaruuden. Hän voitti Salzburgin sisäisen pistepörssin myös kaudella 2007–2008 tehoilla 10+33=43. Tuokin kausi päättyi Itävallan-mestaruuteen.

Kaudella 2008–2009 Koch oli tehoilla 20+38=58 EBEL:n runkosarjan pistepörssin neljäs kolmen muun pelaajan kanssa. Hän oli myös liigan tehokkain itävaltalainen, kun kaikki Kochin edellä pistepörssissä olleet pelaajat olivat kanadalaisia. Hänet valittiin kauden päätteeksi EBEL:n arvokkaimmaksi pelaajaksi ja palkittiin Ron Kennedy Trophylla. Kaudella 2009–2010 Koch nousi Salzburgin kapteeniksi ja hän oli tehoilla 19+43=62 liigan syöttöpörssin toinen EC Graz 99ersin Greg Dayn jälkeen. Pistepörssissä Koch oli viides Olimpija Ljubljanan Frank Banhamin kanssa. Hän voitti kauden päätteeksi jo uransa kuudennen Itävallan-mestaruutensa. Koch edusti Salzburgia kauden aikana myös Continental Cupissa, joka päättyi joukkueen voittoon. Myös kauden 2010–2011 päätteeksi hän juhli Itävallan-mestaruutta. Koch ratkaisi Salzburgille uransa kahdeksannen mestaruutensa EBEL:n seitsemännessä finaaliottelussa vieraissa kasvattajaseuraansa Klagenfurter AC:tä vastaan jatkoerässä ajassa 62.58. Hän oli myös Salzburgin paras pistemies European Trophyssa tehoilla 4+8=12.

Kaudeksi 2011–2012 Koch palasi kolmivuotisella sopimuksella kasvattajaseuransa Klagenfurter AC:n riveihin. Hän oli joukkueen toiseksi paras pistemies Kirk Fureyn kanssa tehoilla 7+23=30. Kaudella 2012–2013 Koch nousi Klagenfurtin kapteeniksi ja oli joukkueen paras syöttäjä ja kolmanneksi paras pistemies tehoilla 13+38=51. Koch voitti kauden päätteeksi jo uransa kahdeksannen Itävallan-mestaruuden. Kaudella 2013–2014 hän jakoi Klagenfurtin sisäisen pistepörssin voiton Colton Fretterin kanssa tehoilla 16+20=36 ja kaudella 2014–2015 Koch oli joukkueen kolmanneksi paras pistemies tehoilla 11+21=32.

### Maajoukkueura

Koch edusti Itävaltaa Sotšin olympiakisoissa 2014 sekä Torinon olympiakisojen 2006, Vancouverin olympiakisojen 2010 ja Sotšin olympiakisojen karsinnoissa. Hän oli Torinon karsinnoissa joukkueen paras maalintekijä kolmella osumallaan. Sotšin karsinnoissa Koch toimi Itävallan kapteenina ja varsinaisessa olympiaturnauksessa hän toimi joukkueen varakapteenina. Koch teki A-maajoukkuedebyyttinsä 13. huhtikuuta 2002, kun Itävalta pelasi Rosenheimissa Saksaa vastaan.

Koch pelasi myös MM-kilpailuissa vuosina 2003, 2004, 2007, 2009, 2011 ja 2013. Vuoden 2007 turnauksessa hän jakoi Itävallan sisäisen pistepörssin voiton André Lakosin ja Oliver Setzingerin kanssa tehoilla 2+2=4. Vuoden 2009 turnauksessa Koch oli joukkueen paras pistemies ja maalintekijä tehoilla 4+3=7 ja hän voitti myös Itävallan sisäisen tehotilaston lukemalla +2. Koch valittiin joukkueensa top-3-pelaajaksi. Koch pelasi myös I-divisioonan MM-kilpailuissa vuosina 2006, (B-lohkon kultaa) 2008 (A-lohkon kultaa), 2010 (A-lohkon kultaa) sekä IA-divisioonan MM-kilpailuissa vuosina 2012 (hopeaa) ja 2014 (hopeaa). Vuoden 2006 turnauksessa hän voitti Itävallan sisäisen piste-, maali- ja syöttöpörssin tehoilla 5+5=10 ja valittiin turnauksen parhaaksi hyökkääjäksi. Vuoden 2010 turnauksessa Koch oli joukkueen paras maalintekijä viidellä osumallaan. Hän voitti koko vuoden 2014 turnauksen piste- ja syöttöpörssin kymmenellä syöttöpisteellään, valittiin Itävallan parhaaksi pelaajaksi sekä turnauksen tähdistökentälliseen.

Koch pelasi myös alle 20-vuotiaiden MM-turnauksessa peräti neljä kertaa; hän pelasi C-sarjan MM-kilpailuissa vuonna 2000 sekä I-divisioonan MM-kilpailuissa vuosina 2001, 2002 ja 2003. Vuoden 2002 turnauksessa Koch jakoi Itävallan sisäisen maalipörssin voiton Thomas Vanekin kanssa viidellä osumallaan ja voitti hopeaa. Vuoden 2003 turnaus päättyi B-lohkon kultaan. Hän pelasi myös alle 18-vuotiaiden B-sarjan MM-kilpailuissa vuonna 2000.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1999–2000 | Team Kärnten 2006 | ÖNL | 17 | 9 | 3 | 12 | 12 | – | – | – | – | – |
|  | Klagenfurter AC | IEL | 13 | 1 | 0 | 1 | 2 | – | – | – | – | – | JMM C | 4 | 4 | 2 | 6 | 2 |
|  | Klagenfurter AC | ÖEL | 11 | 0 | 0 | 0 | 0 | – | – | – | – | – |
| 2000–2001 | Klagenfurter AC | ÖEL | 49 | 15 | 34 | 49 | 52 | – | – | – | – | – | – | JMMd1 | 5 | 2 | 4 | 6 | 4 |
| 2001–2002 | Klagenfurter AC | ÖEL | 32 | 12 | 11 | 23 | 40 | 11 | 5 | 3 | 8 | 8 | JMMd1 | 5 | 5 | 3 | 8 | 33 |
| 2002–2003 | Klagenfurter AC | ÖEL | 48 | 18 | 32 | 50 | 28 | – | – | – | – | – | JMMd1 | 5 | 2 | 6 | 8 | 4 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 0 |
| 2003–2004 | Klagenfurter AC | EBEL | 55 | 24 | 34 | 58 | 38 | – | – | – | – | – | MM | 6 | 1 | 1 | 2 | 4 |
| 2004–2005 | Luleå HF | Elitserien | 50 | 9 | 8 | 17 | 22 | 4 | 1 | 0 | 1 | 0 | OQ | 3 | 3 | 0 | 3 | 0 |
| 2005–2006 | Luleå HF | Elitserien | 50 | 7 | 9 | 16 | 34 | 6 | 0 | 2 | 2 | 4 | MMd1 | 5 | 5 | 5 | 10 | 2 |
| 2006–2007 | EC Salzburg | EBEL | 54 | 30 | 46 | 76 | 72 | 8 | 5 | 6 | 11 | 10 | MM | 6 | 2 | 2 | 4 | 0 |
| 2007–2008 | EC Salzburg | EBEL | 46 | 10 | 33 | 43 | 40 | 15 | 6 | 10 | 16 | 4 | MMd1 | 5 | 2 | 7 | 9 | 2 |
| 2008–2009 | EC Salzburg | EBEL | 52 | 20 | 38 | 58 | 34 | 16 | 8 | 11 | 19 | 20 | OQ | 3 | 1 | 0 | 1 | 2 |
|  |  |  |  |  |  |  |  |  |  |  |  |  | MM | 6 | 4 | 3 | 7 | 10 |
| 2009–2010 | EC Salzburg | EBEL | 50 | 19 | 43 | 62 | 24 | 18 | 5 | 11 | 16 | 6 | MMd1 | 5 | 5 | 4 | 9 | 0 |
| 2010–2011 | EC Salzburg | EBEL | 49 | 23 | 34 | 57 | 34 | 18 | 5 | 9 | 14 | 16 | MM | 6 | 0 | 2 | 2 | 2 |
| 2011–2012 | Klagenfurter AC | EBEL | 48 | 7 | 23 | 30 | 30 | 15 | 3 | 5 | 8 | 10 | MMd1 A | 5 | 1 | 1 | 2 | 2 |
| 2012–2013 | Klagenfurter AC | EBEL | 44 | 13 | 38 | 51 | 24 | 14 | 4 | 5 | 9 | 12 | OQ | 3 | 2 | 2 | 4 | 2 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 2 |
| 2013–2014 | Klagenfurter AC | EBEL | 47 | 16 | 20 | 36 | 30 | – | – | – | – | – | OK | 4 | 0 | 0 | 0 | 0 |
|  |  |  |  |  |  |  |  |  |  |  |  |  | MMd1 A | 5 | 0 | 10 | 10 | 4 |
| 2014–2015 | Klagenfurter AC | EBEL | 54 | 11 | 21 | 32 | 34 | 9 | 3 | 7 | 10 | 12 |
| 2015–2016 | Klagenfurter AC | EBEL | 50 | 10 | 29 | 39 | 24 | 4 | 1 | 4 | 5 | 2 |
| 2016–2017 | Klagenfurter AC | EBEL | 51 | 11 | 30 | 41 | 34 | 14 | 3 | 10 | 13 | 6 |
| 2017–2018 | Klagenfurter AC | EBEL | 53 | 15 | 21 | 36 | 20 | 6 | 0 | 0 | 0 | 2 |
| 2018–2019 | Klagenfurter AC | EBEL | 54 | 13 | 27 | 40 | 26 | 15 | 3 | 11 | 14 | 12 |
| 2019–2020 | Klagenfurter AC | EBEL | 48 | 12 | 16 | 28 | 26 | 3 | 1 | 1 | 2 | 6 |
| 2020–2021 | Klagenfurter AC | ICEHL | 48 | 11 | 28 | 39 | 18 | 15 | 1 | 11 | 12 | 6 |
| 2021–2022 | Klagenfurter AC | ICEHL | 28 | 10 | 10 | 20 | 10 | 9 | 3 | 5 | 8 | 2 |
| 2022–2023 | Klagenfurter AC | ICEHL | 14 | 3 | 6 | 9 | 8 | – | – | – | – | – |
| 18 kautta | yhteensä | EBEL/ICEHL | 837 | 256 | 492 | 748 | 522 | 186 | 53 | 111 | 164 | 130 |
| 4 kautta | yhteensä | ÖEL | 134 | 44 | 70 | 114 | 118 | 17 | 6 | 10 | 16 | 10 |
| 2 kautta | yhteensä | Elitserien | 100 | 16 | 17 | 33 | 56 | 10 | 1 | 2 | 3 | 4 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Thomas Koch**.
* Thomas Koch The Internet Hockey Databasessa (englanniksi)
* Thomas Koch *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Thomas Koch *Elite Prospects*. Everysport Media Group AB.  (englanniksi)
2. ↑  Pressemitteilung: Thomas Koch zurück beim EC-KAC!  16.4.2011. Klagenfurt:  EC KAC.  Arkistoitu 21.10.2012. Viitattu 26.7.2011. (saksaksi)